text: Flere protester mod skolebesparelser
  15 juli 2010 kl. 15.59
  De danske mindretalsorganisationer vil nu samle underskrifter mod delstatsregeringens besparelser på de 47 danske skole i Sydslesvig.
  Delstatsregeringen vil nedsætte tilskuddet til skolerne med 15 procent og sidestiller dem med private skoler.
  Aftaler mellem Danmark og Tyskland fastslår, at danskerne skal have samme ret til skolegang som tyskerne har på offentlige skoler.
  Det danske mindretal håber, at især flertalsbefolkningen vil støtte underskriftsindsamlingen.
  Mindretallet har gennemført to store demonstrationer mod skolebesparelserne. Den seneste fik 14.000 mennesker på barrikaderne i hele Sydslesvig.
  Demonstrationerne fortsætter i slutningen af august eller i begyndelsen af september.
  